GOFAL CYMDEITHASOL , CYMRU Enwi, cychwyn, dehongli a chymhwyso 1 1 Enw'r Rheoliadau hyn yw Rheoliadau Cartrefi Plant (Cymru) (Diwygiadau Amrywiol) 2007 a deuant i rym ar 1 Gorffennaf 2007, ac eithrio rheoliad 2(12), a ddaw i rym ar 15 Chwefror 2007. 2 Yn y Rheoliadau hyn ystyr “y Prif Reoliadau ” (“ the Principal Regulations ”) yw Rheoliadau Cartrefi Plant (Cymru) 2002 3 Mae'r Rheoliadau hyn yn gymwys o ran Cymru. Diwygio'r Prif Reoliadau. 2 1 Yn y rheoliad hwn, oni bai i'r cyd-destun fynnu fel arall, mae unrhyw gyfeiriad at reoliad â Rhif yn gyfeiriad at y rheoliad yn y Prif Reoliadau sy'n dwyn y Rhif hwnnw ac mae unrhyw gyfeiriad mewn rheoliad at baragraff â Rhif yn gyfeiriad at y paragraff yn y rheoliad hwnnw sy'n dwyn y Rhif hwnnw. 2 Mae'r Prif Reoliadau wedi'u diwygio yn unol â darpariaethau canlynol y rheoliad hwn. 3 Yn rheoliad 2 (Dehongli), mewnosoder y canlynol yn y lle priodol— ystyr “cyflogai parhaol” (“ permanent employee ”) yw person a gyflogir yn llawn amser neu'n rhan-amser gan y person cofrestredig, gan gynnwys personau a gyflogir ar gontract gwasanaeth am dymor penodedig am ddim llai na chyfnod o chwech mis. “ystyr “cymhwyster perthnasol” (“ relevant qualification ”) yw cymhwyster a gynhwysir mewn rhestr a gynhelir gan y Cynulliad Cenedlaethol at ddiben y Rheoliadau hyn; ystyr “gweithiwr dolen gyswllt” (“ link worker ”) yw aelod o staff cartref plant sy'n briodol o ran ei hynafedd a chanddo gyfrifoldeb penodol am ddiogelu a hybu lles plentyn unigol o ran iechyd ac addysg ac am gydgysylltu â darparwyr addysg a gofal iechyd ar ran y plentyn hwnnw; 4 Yn rheoliad 8 (Ffitrwydd y rheolwr) ar ôl paragraff (2) mewnosoder— 2A Yn ddarostyngedig i baragraff (2B) a (2C), mae cyfeiriad at gymwysterau a phrofiad ym mharagraff (2)(b)(i) yn cynnwys gofyniad bod rhaid iddo— a ddal cymhwyster perthnasol; a b fod wedi gweithio am ddim llai na phum mlynedd ym maes gofal preswyl i blant. 2B Pan fo rheolwr nad yw'n dal cymhwyster perthnasol wedi'i benodi i reoli plant cartref cyn 1 Gorffennaf 2007 ni fydd y person hwnnw heb oni bai fod yn ffit i reoli cartref plant ei fod yn enill y cymhwyster perthnasol , ddim hydrach na— a , 1 Tachwedd 2007; neu b unrhyw ddyddiad diweddarach y bydd y Cynulliad yn cytuno arno o dan amgylchiadau eithriadol; 2C Nid yw paragraff (2A)(b) yn gymwys o ran rheolwr a benodwyd cyn 1 Gorffennaf 2007. 2Ch Nid oes dim ym mharagraffau (2A) hyd at (2C) sy'n effeithio ar unrhyw ofyniad i reolwr feddu ar gymwysterau, medrau neu brofiad arall sy'n berthnasol i'r materion a nodir ym mharagraff (2)(b). 2D Ni fydd person yn ffit i reoli cartref plant os nad yw wedi'i gofrestru'n rheolwr gyda Chyngor Gofal Cymru heb fod yn hwyrach na — i 1 Tachwedd 2007; neu ii unrhyw ddyddiad diweddarach y bydd y Cynulliad yn cytuno arno o dan amgylchiadau eithriadol. . 5 Yn rheoliad 11 (Hybu lles) ar ôl paragraff (2) mewnosoder— 3 Wrth gydymffurfio â gofynion y rheoliad hwn a rheoliadau 18(1)(c) a 20(1), rhaid i'r person cofrestredig ddynodi aelod o staff i fod yn weithiwr dolen gyswllt ar gyfer pob plentyn. 6 Yn rheoliad 12 (Cynllun lleoliad y plentyn), ym mharagraff (1)(b), ar ôl y geiriau “gofal iechyd ac addysg y plentyn”, mewnosoder— gan gynnwys enw a manylion cyswllt gweithiwr dolen gyswllt y plentyn. 7 Yn rheoliad 18 (Addysg, cyflogaeth a gweithgareddau hamdden)— a ar ôl is-baragraff (1)(b) dileer y gair “ac”; a b ar ôl is-baragraff (1)(c), mewnosoder— ch mae gweithiwr dolen gyswllt plentyn yn cymryd rhan mewn unrhyw adolygiad sy'n cynnwys ystyried cynnydd addysgol y plentyn, p'un a yw'r adolygiad yn cael ei gynnal o dan Reoliadau Adolygu Achosion Plant (Cymru) 2007 neu fel arall. 8 Yn rheoliad 20 (Anghenion iechyd plant)— a ar ddiwedd is-baragraff (2)(a), ar ôl y geiriau “ymarferydd cyffredinol” mewnosoder— a'i fod wedi'i roi o dan ofal ymarferydd deintyddol cofrestredig. a b ar ôl is-baragraff (2)(dd) mewnosoder— e bod gweithiwr dolen gyswllt plentyn yn cymryd rhan mewn unrhyw adolygiad sy'n cynnwys ystyried unrhyw agwedd o iechyd plentyn, p'un a yw'r adolygiad hwnnw yn cael ei gynnal o dan Reoliadau Adolygu Achosion Plant (Cymru) 2007 neu fel arall. 9 Yn rheoliad 25 (Staffio cartrefi plant) a ar ôl paragraff (1) mewnosoder— 1A Wrth gydymffurfio â pharagraff (1) rhaid i'r person cofrestredig sicrhau nad oes, ar bob adeg ar ôl 1 Gorffennaf 2010, neu unrhyw ddyddiad diweddarach y bydd y Cynulliad yn cytuno arno o dan amgylchiadau eithriadol, dim llai na 80% o'r staff gofal yn y cartref plant yn dal cymhwyster perthnasol. ; b ar ôl paragraff (2) mewnosoder— 2A Wrth gydymffurfio â pharagraff (2) rhaid i'r person cofrestredig sicrhau nad oes ar unrhyw adeg ar ôl 1Mawrth 2008 neu unrhyw ddyddiad y bydd y Cynulliad yn cytuno arno o dan amgylchiadau eithriadol dim llai na 90% o'r staff gofal sy'n gweithio mewn cartref plant yn gyflogeion parhaol. 10 Yn rheoliad 26 (Ffitrwydd gweithwyr), ar ôl paragraff (2), mewnosoder— 2A Yn ddarostyngedig i baragraff (2B) a (2C), o ran aelod o staff gofal cartref plant, mae cyfeiriad at gymwysterau a phrofiad ym mharagraff (2)(b) yn cynnwys gofyniad bod rhaid i berson ddal cymhwyster perthnasol. 2B Pan fo person nad yw'n dal cymhwyster perthnasol wedi cael ei benodi i weithio mewn cartref plant cyn 1 Gorffennaf 2007 ni fydd y person hwnnw yn ffit i weithio mewn cartref plant ori bai ei fod yn ennill, y cymhwyster perthnasol ddim hwyrach na— a tair blynedd ar ôl 1 Gorffennaf 2007; neu b unrhyw ddyddiad hwyrach y bydd y Cynulliad Cenedlaethol o dan amgylchiadau eithriadol yn cytuno arno. 2C Pan fo person nad yw'n dal cymhwyster perthnasol wedi'i benodi i weithio mewn cartref plant ar ôl 1 Gorffennaf 2007, nid yw'r person hwnnw heb fod yn ffit i weithio mewn cartref plant ori bai ei fod yn ennill cymhwyster perthnasol ddim hwyrach na— a tair blynedd ar ôl y dyddiad cyntaf ar ôl 1 Gorffennaf 2007 pan benodwyd ef i weithio mewn cartref plant; neu b erbyn unrhyw ddyddiad hwyrach y bydd y Cynulliad Cenedlaethol o dan amgylchiadau eithriadol yn cytuno arno. 2Ch Pan fo person sy'n ddarostyngedig i ofyniad i gael cymhwyster perthnasol cyn pen cyfnod o amser a bennir yn unol â pharagraff (2B) neu (2C) yn cael ei benodi yn ystod y cyfnod hwnnw i swydd wahanol ym maes gofal preswyl plant, gyda'r un cyflogwr neu gyda chyflogwr arall, nid yw'r cyfnod hwnnw o amser i'w newid oherwydd y rheswm hwnnw yn unig. 2D Nid oes dim ym mharagraffau (2A) hyd at (2C) sy'n effeithio ar unrhyw ofyniad i berson feddu ar gymwysterau, medrau neu brofiad arall sy'n berthnasol i'r materion a nodir ym mharagraff (2)(b) ac (c). 2Dd Nid yw person a benodwyd i weithio mewn cartref plant cyn 1 Gorffennaf 2007 yn ffit i weithio mewn cartref plant os nad yw yn cofrestru fel gweithiwr gofal cymdeithasol gyda Chyngor Gofal Cymru heb fod yn hwyrach na— a 1 Mawrth 2008; neu b unrhyw ddyddiad diweddarach y bydd y Cynulliad yn cytuno arno o dan amgylchiadau eithriadol . 2E Nid yw person a benodwyd i weithio mewn cartref plant ar ôl 1 Gorffennaf 2007 yn ffit i weithio mewn cartref plant os nad yw'n cofrestru fel gweithiwr gofal cymdeithasol gyda Chyngor Gofal Cymru heb fod yn hwyrach na— a chwe mis ar ôl y dyddiad cyntaf ar ôl 1 Gorffennaf 2007 pan benodwyd ef i weithio mewn cartref plant; neu b unrhyw ddyddiad diweddarach y bydd y Cynulliad yn cytuno arno o dan amgylchiadau eithriadol . 11 Yn rheoliad 27 (Cyflogi staff), ar ôl paragraff (4) mewnosoder— 4A O dan y Rheoliadau hyn, pan fo ffitrwydd unrhyw berson a gyflogir gan y person cofrestredig yn dibynnu arno'n ennill cymhwyster perthnasol cyn pen amser penodedig, rhaid i'r person cofrestredig, i'r graddau y mae'n ymarferol, ei alluogi i ennill y cymhwyster cyn pen yr amser penodedig. 12 Yn rheoliad 33 (Adolygiad o ansawdd gofal)— a ym mharagraff (2)(c)(iv) yn lle'r geiriau “cartref gofal” rhodder y geiriau “cartref plant”; a b ym mharagraff (4)(a) yn lle'r geiriau “defnyddwr gwasanaeth” rhodder y geiriau “plant sy'n cael eu lletya yn y cartref plant;”. 13 Yn Atodlen 2 (Yr wybodaeth y mae ei hangen mewn Perthynas a Phersonau sy'n Ceisio Rhedeg neu Reoli Cartref Plant neu Weithio Mewn Un), ar ol paragraff 5, mewnosoder— 5A Tystiolaeth ddogfennol o gofrestru gyda Cyngor Gofal Cymru. 14 Yn Atodlen 4 (Cofnodion eraill) ar ol paragraff 2 (e) mewnosoder. Diwygiadau i Reoliadau Cofretru Gofal Cymdeithasol a Gofal Iechyd Annibynnol (Cymru) 2002 3 1 Mae Rheoliadau Cofrestru Gofal Cymdeithasol a Gofal Iechyd Annibynnol (Cymru) 2002 wedi'u diwygio o ran cartrefi plant, yn unol â darpariaethau canlynol y rheoliad hwn. 2 Yn Rhan III o Atodlen 1, ar ôl paragraff 16(e) mewnosoder— ea where the establishment is a children’s home, whether the person is registered with the Care Council for Wales and if so, details of their registration; 3 Yn Rhan 1 o Atodlen 3, ar ôl paragraff 2, mewnosoder— 2A Where the establishment is a children’s home, details of the applicant’s registration with the Care Council for Wales. Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 . D. Elis-Thomas Llywydd y Cynulliad Cenedlaethol. 6 Chwefror 2007